جمهورباشلیغی رجب طیب ایردوغان، قاره دینگیزده 58 میلیارد مترمکعب ینگی طبیعی گاز منبعی تاپیب آلگن لیکلرینی بیلدیردی.
جمهور رئیس ایردوغان، پایتخت انقره ده جایلشگن جمهور رئیسلیک مجتمعیده کابینه جلسه سی نینگ آرتیدن مطبوعاتی کنفرانس اویوشتیردی.
ایندی تورکیه نینگ فقط اوزی اوچون مدافعه صنایعی محصوللری لایحه لشتیریب ایشلب چیقرووچی اولکه بولیشدن تشقری؛
"کون سایین تاباره کوپه ییب بارگن صادراتیمیز بیلن دنیا مقیاسیده مدافعه صنایعی سکتوریمیزنینگ محصوللری بیلن مطرح بولگن بیر اولکه وضعیتی کیلدیک" دیدی.
کیلگوسی ییل خوفسیزلیک بوییچه ترورچیلیک نی منبعیده قوروتیب تشلش ستراتیژیسینی بوتونله ی جنوبی چیگره بویلب عملی قیلیش گه دوام ایته جکلرینی اورغوله دی.
ایردوغان جنابلری "اینیقسه سوریه تامانیدن اولکه میزگه قره ته کیلگن تهدیدلرنی یوق قیلیش اوچون 30 کیلومتر ایچکریده خوفسیزلیک چیزیغیمیزنی تامین ایتیش اوچون ینگی آدیملر آته میز" دیب ایتدی.
قاره دینگیزده 58 میلیارد مترمکعب ینگی طبیعی گاز منبعی تاپیب آلگن لیکلرینی بیلدیرگن ایردوغان، قاره دینگیزده گی گاز ذخیره سی نینگ 710 میلیارد مترمکعب گه ییتگن لیگینی، شونده ی بولیب بو منطقه ده تاپیب آلینگن طبیعی گازنینگ خلق ارا بازارلرده گی نرخی نینگ 1 تریلیون دالرگه ییتگن لیگینی تیلگه آلدی.
جمهور باشلیغی قاره دینگیزده ینگی طبیعی گاز قیدیروو فعالیتلریگه دوام ایته جکلرینی معلوم قیلدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
